
ŠAKIŲ RAJONO SAVIVALDYBĖS TARYBA

SPRENDIMAS

DĖL RAJONO ŠILUMOS ŪKIO SPECIALIOJO PLANO PATVIRTINIMO

2014 m. lapkričio 27 d. Nr. T-

Šakiai

 
Vadovaudamasi Lietuvos Respublikos vietos savivaldos įstatymo 16 straipsnio 3 dalies 8 punktu, Lietuvos Respublikos teritorijų planavimo įstatymo 22 straipsnio 2 dalimi, rajono savivaldybės tarybos 2009 m. vasario 26 d. sprendimu Nr. T-31 patvirtinto rajono savivaldybės tarybos veiklos reglamento 83.8 punktu ir Valstybinės teritorijų planavimo ir statybos inspekcijos prie Aplinkos ministerijos Marijampolės teritorijų planavimo ir statybos valstybinės priežiūros skyriaus 2014 m. lapkričio      d. Teritorijų planavimo dokumento patikrinimo aktu Nr. TP1-1857, rajono savivaldybės taryba nusprendžia,


patvirtinti parengtą rajono šilumos ūkio specialųjį planą, pripažįstant jį rajono savivaldybės teritorijos bendrojo plano, patvirtinto rajono savivaldybės tarybos 2009 m. balandžio 30 d. sprendimu Nr. T-147, sudedamąja dalimi (pridedamas kompaktinis diskas CD-R).

AIŠKINAMASIS RAŠTAS

PRIE RAJONO SAVIVALDYBĖS TARYBOS SPRENDIMO

 „DĖL RAJONO ŠILUMOS ŪKIO SPECIALIOJO PLANO PATVIRTINIMO“ PROJEKTO

2014 m. lapkričio 19 d. VL-1563

Šakiai


1. Parengto projekto tikslai ir laukiami rezultatai: patvirtinus šilumos ūkio specialųjį planą ir įgyvendinus plane numatytus sprendinius, bus pasiektas pagrindinis tikslas, kuris įgalins didinti atsinaujinančių energijos išteklių dalį savivaldybės kuro ir energijos balanse. Specialiojo plano sprendiniai prisideda prie valstybės įsipareigojimų didinti atsinaujinančių energijos išteklių dalį galutiniame vartojime įgyvendinimo. Tai užtikrins šilumos vartotojų poreikius šilumai mažiausiomis ekonominėmis sąnaudomis ir mažiausiu neigiamu poveikiu socialinei aplinkai bei aplinkos oro kokybei. Siekiant šio tikslo, specialiojo plano sprendiniai numato išlaikyti esamas centralizuoto aprūpinimo šiluma sistemas, išlaikyti jų esamą būklę ir ją gerinti – optimizuoti šilumos tiekimą, modernizuojant šilumos tiekimo įrenginius. 

2. Projekto rengimo metu gauti specialistų vertinimai ir išvados: ---


3. Galiojantys aktai (tarybos, mero, direktoriaus), kuriuos reikėtų pakeisti ar panaikinti, priėmus sprendimą pagal teikiamą projektą: ---


4. Kiti, projekto rengėjų nuomone, reikalingi paaiškinimai: rajono savivaldybės tarybos 2014 m. birželio 27 d. sprendimu Nr. T-222 „Dėl rajono šilumos ūkio specialiojo plano koncepcijos tvirtinimo“ pritarta veiklos „Šakių rajono šilumos ūkio specialusis planas“ koncepcijai. Jos pagrindu parengti ir konkretizuoti sprendiniai. 

